Diari Oficial de la Generalitat Valenciana


Sumari del DOGV 5965, del 02-03-2009 (2009/2208)

RESOLUCIÓ de 5 de febrer de 2009, de la consellera de Justícia i Administracions Públiques, per la qual es resol inscriure, en el Registre de Fundacions de la Comunitat Valenciana, la ratificació de l'acord d'extinció acordat pel Patronat de la Fundació Centre Internacional de Dones del Mediterrani Fundació de la Comunitat Valenciana i els tràmits de liquidació realitzats pel seu òrgan de govern.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2208


Data del document
:   05-02-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 5 de febrer de 2009, de la consellera de Justícia i Administracions Públiques, per la qual es resol inscriure, en el Registre de Fundacions de la Comunitat Valenciana, la ratificació de l'acord d'extinció acordat pel Patronat de la Fundació Centre Internacional de Dones del Mediterrani Fundació de la Comunitat Valenciana i els tràmits de liquidació realitzats pel seu òrgan de govern. [2009/2208]  
Vist l'expedient d'extinció i liquidació de Centre Internacional de Dones del Mediterrani Fundació de la Comunitat Valenciana, d'acord amb els següents,   
Fets  
Primer. En data 28 de desembre de 2007, segons registre d'entrada, Pilar Sarrió Peiró secretària de Centre Internacional de Dones del Mediterrani Fundació de la Comunitat Valenciana, va presentar escrit davant del Protectorat de Fundacions, en què sol·licitava la ratificació de l'acord d'extinció i liquidació, pres en la reunió del Patronat de 27 de desembre de 2007. Acord que va ser elevat a escriptura pública el 3 de novembre de 2008, davant del notari de l'Il·lustre Col·legi de València amb residència a València, Fernando Pascual de Miguel, amb número de protocol 4.196.  
Segon. La Fundació es va classificar per Resolució de data 22 de juliol de 1999, del secretari general de la Conselleria de Presidència.   
Sent els fundadors la Generalitat Valenciana, la Universitat Politècnica de València i la Fundació Bancaixa.  
L'objecte i finalitat de la Fundació era promoure tot tipus d'iniciatives tendents a dotar d'assistència social, cultural i educativa a les dones d'origen d'àrees geogràfiques limítrofes amb el Mar Mediterrani.  
La composició actual del Patronat és la següent: president, el conseller de Benestar Social, Juan Gabriel Cotino Ferrer; vicepresidenta, la directora general de la Dona, de la Conselleria de Benestar Social, Celia Ortega Ruiz; secretari no-patró, Pilar Sarrió Peiró; vocals, el vicerector de Cooperació i Projectes de Desenvolupament .de la Universitat Politècnica de València, Francisco José Morant Anglada i el president de la Comissió Nacional de la UNESCO, Luis I. Ramallo Massanet.  
La dotació de la Fundació, en el moment de la seua constitució, era de 11.419'23 euros, en metàl·lic, l'aportació dels quals es va realitzar de forma successiva, i de la manera següent: 3.005'06 euros per la Generalitat Valenciana, 2.404'05 euros per la Universitat Politècnica de València i 6.010'12 euros per la Fundació Bancaixa.   
Tercer. La causa d'extinció és la realització dels fins fundacionals. No resultant factible per tant la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siga la Fundació de la Comunitat Valenciana Enfront de la Discriminació i als Maltractes Tolerància Zero, perquè siga destinat per aquesta a fins anàlegs.   
El romanent del patrimoni de la Fundació, segons balanç de data 31 de desembre de 2007, consisteix en la quantitat en metàl·lic de 11.989,50 euros.   
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13.1, del Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, així com, l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera, punt 1, de la mateixa norma, que estableix les causes d'extinció de les fundacions i, en concret, l'apartat b), que assenyala que s'extingiran quan s'haguera realitzat íntegrament el fi fundacional.  
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que disposa la disposició final primera punt 2 b) de la mateixa norma, que estableix que caldrà que l'acord del Patronat siga ratificat pel Protectorat  
I en el present procediment d'extinció i liquidació, s'ha presentat tota la documentació que s'exigeixen en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de Fundacions.  
La Comissió del Protectorat de Fundacions, en la seua reunió celebrada en data 12 de setembre de 2008, va emetre un informe favorable a la ratificació de l'acord d'extinció i liquidació pres pel Patronat.  
Cinqué. I en l'article 47 apartat m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció en el Registre de Fundacions de la Comunitat Valenciana, de l'acord d'extinció, liquidació i destinació donada als béns fundacionals.  
Vistos els preceptes legals esmentats i la resta de generals de pertinent aplicació, resolc:  
Primer  
Ratificar l'acord d'extinció acordat pel Patronat de Centre Internacional de Dones del Mediterrani Fundació de la Comunitat Valenciana, i els tràmits de liquidació, realitzats pel seu òrgan de govern.  
Segon  
Inscriure en el Registre de Fundacions de la Comunitat Valenciana l'extinció, la liquidació i la destinació donada als béns patrimonials de Centre Internacional de Dones del Mediterrani Fundació de la Comunitat Valenciana.  
Notifiqueu la present resolució, que és definitiva en via administrativa; contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.  
València, 5 de febrer de 2009.- La consellera de Justícia i Administracions Públiques: Paula Sánchez de León Guardiola.